Euroopan parlamentin päätöslauselma, joka sisältää huomautukset päätökseen vastuuvapaudesta Euroopan jälleenrakennusviraston johtajalle varainhoitovuodesta 2001



Virallinen lehti nro L 148 , 16/06/2003 s. 0096 - 0101

Virallinen lehti nro 064 E , 12/03/2004 s. 0262 - 0268



Euroopan parlamentin päätöslauselma, joka sisältää huomautukset päätökseen vastuuvapaudesta Euroopan jälleenrakennusviraston johtajalle varainhoitovuodesta 2001 EUROOPAN PARLAMENTTI, joka ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2001 sekä viraston vastaukset(1) (C5-0596/2002), ottaa huomioon 7. maaliskuuta 2003 annetun neuvoston suosituksen (C5-0090/2003), ottaa huomioon EY:n perustamissopimuksen ja erityisesti sen 276 artiklan, ottaa huomioon 5. joulukuuta 2000 annetun neuvoston asetuksen (EY) N:o 2667/2000(2) 8 artiklan ja 25. kesäkuuta 2002 annetun varainhoitoasetuksen(3) 185 artiklan, ottaa huomioon työjärjestyksen 93 a artiklan ja liitteen V, ottaa huomioon talousarvion valvontavaliokunnan mietinnön sekä ulkoasioiden, ihmisoikeuksien sekä yhteisen turvallisuuden ja puolustuspolitiikan valiokunnan lausunnon (A5-0079/2003), A. ottaa huomioon, että tilintarkastustuomioistuin piti vuodelta 2000 antamassaan kertomuksessa(4) viraston hallintoa ja budjettihallintoa tehokkaana, koska virasto onnistui saavuttamaan kyseiselle vuodelle asetetut hyvin kunnianhimoiset tavoitteet energiahuollon, asuntojen, liikenteen ja maatalouden aloilla, B. ottaa huomioon, että tilintarkastustuomioistuin antoi mainitussa kertomuksessa virastolle lukuisia suosituksia, jotka koskivat tarvetta ottaa käyttöön luotettava tietokoneistettu talousarviokirjanpitojärjestelmä ja kehittää toimintojen ensisijaisuusjärjestyksen mukaisia alakohtaisia käytännön ohjelmia niin, että viraston toiminnot eivät liiaksi hajaannu, ja joissa kehotettiin virastoa luomaan yhteistyössä komission kanssa keskipitkän ja pitkän aikavälin strategia rahoitettujen investointien kestävyyden varmistamiseksi, C. ottaa huomioon, että parlamentti myönsi tilintarkastustuomioistuimen kertomuksen perusteella 10. huhtikuuta 2002 Euroopan jälleenrakennusviraston johtajalle vastuuvapauden(5) sen talousarvion toteuttamisesta varainhoitovuonna 2000 ja samassa yhteydessä se muun muassa - vaati tukemaan asianmukaisia tutkimuksia, mukaan luettuna tarvittaessa Euroopan petostentorjuntaviraston (OLAF) sisäinen arviointi kaikista perustelluista epäilyistä, jotka koskevat Kosovon voimaloita tukevien investointien puutteellista hallinnointia ja niihin liittyvää lahjontaa, - kehotti Yhdistyneiden kansakuntien pääsihteerin erityisedustajaa Kosovossa ja komissiota, yhteistyössä UNMIKin kanssa, ryhtymään tarvittaviin toimenpiteisiin, joilla luodaan kestävät toimintaperiaatteet ja riittävä säännöstö Kosovon veronkantokyvyn kohentamiseksi, jotta Kosovo voi lisätä budjettitulojaan ja saavuttaa budjettiomavaraisuuden, - totesi, että viraston määrärahoiltaan suurin momentti koski energia-alan kunnostusta ja että kyseiseen alaan oli kiinnitettävä erityistä huomiota, koska sähkökatkokset olivat hyvin yleisiä; kehotti UNMIKia tarkastamaan Kosovon sähkölaitoksen käteisvarojen hoidon ja hankintamenettelyt, D. ottaa huomioon, että tilintarkastustuomioistuin on saanut kohtuullisen varmuuden siitä, että 31. joulukuuta 2001 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset, 1. panee merkille seuraavat luvut Euroopan jälleenrakennusviraston tileistä: Tulostili varainhoitovuosilta 2001 ja 2000 >TAULUKON PAIKKA> Huom.: Summissa voi olla pyöristämisestä johtuvia eroja. Lähde: Virastolta saadut tiedot - Taulukoissa annetaan yhteenveto viraston omaan tilinpäätökseen sisältyvistä tiedoista. Varainhoito - talousarvion toteuttaminen 2. ottaa huomioon, että virasto otti käyttöön vuoden 2001 toisella puoliskolla tietokoneistetun SI2-talousarviokirjanpitojärjestelmän; ottaa myös huomioon viraston huomautukset kyseisen järjestelmän eduista ja haitoista sekä erityisesti siitä, että järjestelmä on raskas ja hankala ja vaatii aikaa vieviä toimenpiteitä ja että SI2-järjestelmän liittäminen yleiseen tilinpitojärjestelmään on heikentänyt koko järjestelmän turvallisuutta; 3. kehottaa virastoa korjaamaan yhdessä komission kanssa tuomioistuimen nimeämät SI2-järjestelmän käyttöönotosta johtuvat ongelmat ja etsimään asianmukaiset ratkaisut, joilla vähennetään riippuvuutta ulkoisista tietoteknisistä välineistä, jotka ovat olleet toistaiseksi käytössä riittävän kuvan saamiseksi talousarvion toteutumisesta; Tilinpäätökset 4. panee merkille, että viraston maaliskuussa 2002 laatimissa tilinpäätösasiakirjoissa oli virheitä ja että tilintarkastustuomioistuin joutui huomauttamaan niistä virastolle, ennen kuin korjatut tilinpäätösasiakirjat saatiin 4. lokakuuta 2002; 5. odottaa viraston ryhtyvän kaikkiin tarvittaviin toimenpiteisiin, jotta vastaava tilanne ei toistuisi; Varainhoitoa koskevien säännösten soveltaminen 6. kehottaa virastoa noudattamaan varainhoitoasetuksen säännöksiä ja tuomioistuimen huomautusta sekä esittämään säännöllisesti viraston saatavia koskevat perintämääräykset; 7. tunnustaa vaikeat olosuhteet, joissa virasto joutui toimimaan vuonna 2001, ja sen, että vuosi 2001 oli siirtymäkautta varainhoidon valvontayksikön kannalta; pahoittelee kuitenkin syvästi, että komissio painosti virastoa tekemään suoria sopimuksia asiantuntijoiden kanssa; korostaa, että varainhoidon valvojan piti noudatettuja menettelyjä soveltumattomina tällaisten sopimusten tekemiseen ja että yhdessä tällaisessa tapauksessa hän ilmaisi syvän epäilyksensä ehdotetun palkan aiheellisuudesta; huomauttaa, että tässä tapauksessa maksettiin yli 25000 euron kuukausipalkkio; 8. kehottaa komissiota aloittamaan hallinnollisen tutkimuksen huonosta hallinnosta mahdollisesti vastuussa olevien saamiseksi selville, sekä aloittamaan tarvittaessa kurinpitomenettelyn; odottaa komission raportoivan tästä parlamentin asiasta vastaavalle valiokunnalle seurantakertomuksen yhteydessä; 9. kehottaa lisäksi sekä virastoa että komissiota asiantuntijoita palkatessaan tulevaisuudessa varmistamaan, että varainhoitoasetuksen asiaa koskevia säännöksiä noudatetaan ja toimitaan täysin avoimesti; korostaa, että poikkeusolosuhteet eivät saa millään tavoin johtaa varainhoitosäännösten kiertämiseen tai noudattamatta jättämiseen; vaatii, että tällaisten poikkeusolosuhteiden ilmetessä niistä toimitetaan viipymättä kaikki tiedot vastuuvapauden myöntävälle viranomaiselle; Asunto-ohjelma 10. pitää myönteisenä, että virasto on ylittänyt kunnostettuja asuntoja koskevan tavoitteensa 4 prosentilla, mutta katsoo, että sen tulisi tilintarkastustuomioistuimen asiaa koskevien huomautusten mukaisesti kehittää keinoja tehostaa suoritettavien tehtävien valintaprosessia, jotta sen toimet vastaisivat tehokkaammin todellisia tarpeita; kehottaa virastoa myös harkitsemaan tapoja, joilla se varmistaa mahdollisimman tehokkaiden ratkaisujen valinnan muilla toimintansa ensisijaisilla alueilla; Tilintarkastustuomioistuimen aikaisempien huomautusten seuranta 11. onnittelee virastoa siitä, että tilintarkastustuomioistuin on antanut yleisesti katsoen myönteisen arvion viraston seurantatoimenpiteistä, jotka liittyvät tilintarkastustuomioistuimen edelliseltä varainhoitovuodelta esittämiin huomautuksiin; panee merkille tilintarkastustuomioistuimen energia-alaa koskevista ongelmista esittämät huomautukset; 12. ilmaisee syvän huolestuneisuutensa siitä, että OLAF tutki juuri energia-alaan liittyvää petosasiaa, joka koski Kosovon sähkönjakelujärjestelmän vakauttamiseen tarkoitettua noin 4,5 miljoonan euron (4,2 miljoonan Yhdysvaltain dollarin) rahoitusta; ottaa huomioon, että tutkinta päättyi joulukuussa 2002; 13. panee tyytyväisenä merkille OLAFin 5. joulukuuta 2002 antaman lausunnon, jonka mukaan se on toiminnallaan onnistunut varmistamaan kyseisiin varoihin kuuluvien 3,2 miljoonan Yhdysvaltain dollarin palauttamisen Kosovolle varattuihin määrärahoihin ja käynnistämään menettelyt, joilla voidaan palauttaa myös loput varoista; ottaa huomioon myös, että petoksen pääepäilty on pidätetty Saksassa ja joutuu vastamaan teosta oikeudessa; 14. odottaa OLAFin toimittavan parlamentille kaikki tätä asiaa koskevat tiedot; 15. kehottaa virastoa ja komissiota tekemään voitavansa läheisessä yhteistyössä UNMIKin kanssa yhteisön taloudellisten etujen turvaamiseksi ja samankaltaisten tapausten toistumisen välttämiseksi; kehottaa viraston johtajaa ryhtymään tarvittaviin toimenpiteisiin varmistaakseen kaikkien EU:n varoista rahoitettujen energia-alan hankkeiden järjestelmällisen seurannan; 16. kehottaa komissiota toimittamaan parlamentille kaikki tiedot tämän asian mahdollisesti edellyttämistä kurinpitotoimista; 17. ottaa huomioon viraston vuonna 2002 tekemän kattavan arvion Kosovon energiasektorille osoitettujen varojen parhaasta mahdollisesta käytöstä; odottaa viraston tiedottavan parlamentin asiasta vastaavalle valiokunnalle vuotta 2001 koskevan vastuuvapauspäätöksen edellyttämän seurantakertomuksen yhteydessä tapahtuneesta edistyksestä ja kaikista asianmukaisista toimenpiteistä yhteistyössä UNMIKin, Kosovon sähkölaitoksen ja ulkopuolista valvontaa suorittavien sopimuskumppaneiden kanssa koskien erityisesti Kosovon sähkölaitoksen saatavien perintää, jotta energiasektorin investointien kestävyys pitkällä aikavälillä voitaisiin turvata; 18. pyytää komissiota ehdottamaan Kosovon energiasektorille tulevaisuudessa osoitettavien EU:n varojen lakkauttamista asteittain, jos nykyinen petosten, huonon hallinnoinnin ja tulojen menetysten leimaama tilanne jatkuu; 19. ottaa huomioon, että virasto pitää UNMIKia tai Kosovon energialaitosta vastuussa energia-alan petoksista ja huonosta hallinnoinnista; tunnustaa, että kun varoja kanavoidaan välittävän elimen kautta, niitä voi olla vaikea valvoa; asettaa kuitenkin kyseenalaiseksi viraston vapauttamisen täysin vastuusta, koska se vastaa joka tapauksessa käytettyjen EU:n varojen hallinnoinnista ja valvonnasta; Muut ehdotukset 20. kehottaa komissiota tekemään ehdotuksia viraston toimivuuden parantamiseksi ja varainkäytön tehostamiseksi kustannus-hyötyanalyysin avulla sekä ottamaan huomioon ehdotuksia tehdessään sen, onko viraston hajauttaminen moneen eri paikkaan sen toimivuuden kannalta paras mahdollinen ratkaisu; kehottaa tehostamaan viraston, UNMIK:n ja komission yhteistyötä ja keskinäistä koordinointia; pyytää virastoa laatimaan yleissuunnitelman rahoitettujen hankkeiden valvomiseksi ja sen arvioimiseksi, ovatko ne yhteensopivia Euroopan unionin kyseisellä alueella harjoittaman politiikan kanssa; 21. pyytää komissiota ja virastoa lisäämään Euroopan unionin tukea toimielinrakenteen kehittämistä koskeville hankkeille; 22. korostaa, että viraston vuosikertomus on esitettävä parlamentille viimeistään kunkin vuoden kesäkuun 15. päivänä; odottaa, että virasto ottaa täysimääräisesti huomioon parlamentin päätöslauselmissa esitetyt suositukset; Varainhoitoasetuksen 185 artiklassa tarkoitettuja elimiä koskevat yleiset seikat 23. panee merkille, että monien virastojen hallinto- ja toimintamenot ovat epätasapainossa, sillä hallintomenot ylittävät toiminnallisiin tarkoituksiin käytettävien menojen määrän; 24. katsoo, että kyseisillä virastoilla tulisi olla enemmän toiminnallisia tehtäviä; katsoo, että niiden vastuulle voitaisiin esimerkiksi antaa koulutuksen ja terveydenhuollon alaan kuuluvien yhteisön ohjelmien toteuttaminen; toteaa, että näin vältettäisiin tarve perustaa uusia komission toimeenpanovirastoja; pyytää komissiota tekemään tätä koskevia ehdotuksia viimeistään 30. kesäkuuta 2003 ja ennen uusien toimeenpanovirastojen perustamista; 25. muistuttaa, että komission varainhoidon valvojan toteuttamaa virastojen riippumatonta ennakkovalvontaa ei enää ole; 26. on huolestunut siitä, että rahoitustoimenpiteiden ulkopuolisen ennakkotarkastuksen puuttuminen saattaa lisätä väärinkäytösten ja huonon hallinnon riskiä; kehottaa tästä syystä - tilintarkastustuomioistuinta lisäämään tilintarkastajiensa tekemien tarkastusten määrää; - virastoja tarkistamaan perusteellisesti talousarvion toteuttamismenettelyjään ja muuttamaan niitä riskien pienentämiseksi; 27. pyytää virastoja saattamaan talousarvion toteuttamismenettelynsä uudessa varainhoidon puiteasetuksessa(6) säädettyjen vaatimusten mukaisiksi mahdollisimman pian mutta viimeistään 1. heinäkuuta 2003 mennessä; 28. muistuttaa, että virastojen on otettava käyttöön omat varainhoitoa koskevat säännöksensä, jotka eivät saa poiketa varainhoidon puiteasetuksesta muuten kuin silloin, jos niiden erityiset toiminnalliset tarpeet sitä edellyttävät ja komissio on antanut siihen ennalta suostumuksen; pyytää tilintarkastustuomioistuinta antamaan lausuntonsa kaikista virastojen käyttöön ottamista varainhoitoa koskevista säännöksistä, jotka poikkeavat varainhoidon puiteasetuksesta; 29. korostaa erityisesti tiukkaa tehtävien eriyttämisen periaatetta tulojen ja menojen hyväksyjien sekä tilinpitäjien välillä sekä viimeksi mainittujen roolin tehostamista a) tilinpitojärjestelmien laatimisessa ja vahvistamisessa; b) tilinpidossa; c) tulojen ja menojen hyväksyjän luomien tilinpitotietojen toimittamista koskevien järjestelmien vahvistamisessa; d) yhteistyössä komission tilinpitäjän kanssa; e) tilinpäätösten ja talousarvion toteutusta koskevien kertomusten valmistelussa ja esittämisessä; 30. korostaa, että virastojen hallintoneuvostojen on käytettävä tilinpitäjien nimitysperusteina heidän erityistä ammattitaitoaan, joka osoitetaan todistuksilla tai vastaavalla ammattikokemuksella; muistuttaa, että tilinpitäjät eivät ole tulojen ja menojen hyväksyjien alaisia; 31. pyytää virastoja noudattamaan täysin varainhoitoasetuksessa vahvistettuja sääntöjä hankintamenettelyistä; korostaa, että avoimia tarjouskilpailuja on käytettävä mahdollisimman paljon avoimuuden lisäämiseksi ja potentiaalisten tarjoajien yhtäläisen kohtelun varmistamiseksi; 32. pyytää virastoja valvomaan tarkkaan henkilökohtaisista syistä anotun virkavapauden myöntämistä varmistaakseen, että avoimuutta ja eturistiriitojen välttämistä koskevat vaatimukset täyttyvät; 33. muistuttaa, että julkisia hankintoja koskevien sääntöjen noudattamatta jättäminen on mahdollisesti virastojen taloudellisten etujen vastaista ja että se saattaa olla myös jäsenvaltioiden lakien mukaan rikos; 34. pyytää tilintarkastustuomioistuinta antamaan tilaisuuden tullen kertomuksen siitä, tekevätkö kaikki yhteisön erillisvirastot asianmukaisesti yhteistyötä Euroopan petostentorjuntaviraston OLAFin kanssa ja soveltavatko ne rajoituksetta OLAFin sisäisistä tutkimuksista 25. toukokuuta 1999 tehtyä toimielinten välistä sopimusta(7); pyytää lisäksi, että tilintarkastustuomioistuin arvioisi yhteistyön tehokkuutta tähän mennessä tutkittujen tapausten perusteella; 35. ottaa huomioon, että tilintarkastustuomioistuin valittaa käytäntöä, jonka mukaan sähköistetyissä tietojärjestelmissä sovelletaan "erityiskäyttöoikeuksia" (yksi ainoa niin kutsuttu "super-user" hoitaa toimeenpanijan, tulojen ja menojen hyväksyjän, varainhoidon valvojan ja tilinpitäjän tehtäviä), koska käytäntö ei vastaa tehtävien eriyttämisen periaatetta; pyytää kaikkia virastoja varmistamaan, että tällaisia erityiskäyttöoikeuksia ei enää myönnetä; 36. korostaa, että sähköistetyillä tietojärjestelmillä on taattava mahdollisuus jäljittää jokainen toimenpide ja jokainen järjestelmän muutos tilintarkastuksessa ("audit trail") niin, että muutoksen luonne ja sen tehnyt henkilö on milloin tahansa mahdollista todeta; 37. kehottaa komissiota tekemään näiden yhteisön elinten toimivuutta parantavia ehdotuksia, tehostamaan rahankäyttöä kustannus-hyötyanalyysin avulla ja välttämään tarpeetonta virastojen lisäämistä tulevien jäsenvaltioiden integroinnin valmistelun nopeuttamiseksi; katsoo, että näihin ehdotuksiin voi sisältyä määräyksiä yhteisten hallintoneuvostojen perustamisesta samankaltaisia tehtäviä hoitaville elimille; 38. pitää tehokkuus- ja kustannussyistä mahdottomana kasvattaa entisestään erillisvirastojen hallintoneuvostojen kokoa tulevan laajentumisen myötä; katsoo laajentumisen tarjoavan hyvän tilaisuuden harkita perusteellisesti uudelleen jo nyt yleensä hyvin kankeasti toimivien hallintoneuvostojen kokoonpanoa ja työtapoja; kehottaa komissiota antamaan viimeistään 31. heinäkuuta 2003 asiaa koskevia ehdotuksia erillisvirastojen perustamissäädösten muuttamiseksi ja pohtimaan samalla mahdollisuutta perustaa samankaltaisia tehtäviä hoitaville elimille yhteisiä hallintoneuvostoja; 39. palauttaa mieliin tilintarkastustuomioistuimen lausunnon(8), jossa todetaan erillisvirastojen johtajien olevan vaarassa joutua liian suureen riippuvuuteen komissiosta; kehottaakin komissiota ehdottamaan viimeistään 31. heinäkuuta 2003 virastojen perustamissäädösten muuttamista siten, että virastojen johtajat voidaan vastaisuudessa nimittää vasta Euroopan parlamentin annettua hyväksyntänsä; 40. kehottaa komissiota tekemään kattavan tutkimuksen yhteisön eri elinten nykyisistä tehtävistä, jotka saattavat olla päällekkäisiä tai päämääriltään yhteneviä, jotta voidaan ehdottaa asianmukaisia ratkaisuja, mukaan lukien virastojen mahdollinen yhdistäminen; panee merkille komission todenneen, että Cedefopin ja Euroopan koulutussäätiön sekä Euroopan elin- ja työolojen kehittämissäätiön ja Euroopan työturvallisuus- ja työterveysviraston tehtävät saattavat olla osittain päällekkäisiä(9); 41. kehottaa komissiota sisällyttämään toimintaohjelmaansa myös tarvittavat ehdotukset sen varmistamiseksi, että komission yksiköiden ja erillisvirastojen toimintojen päällekkäisyydeltä vältytään, ja noudattamaan siten tekemäänsä eurooppalaista hallintotapaa koskevaa ehdotusta, jonka tavoitteena on komission keskittyminen ydintehtäviensä hoitamiseen. (1) EYVL C 326, 27.12.2002, s. 1. (2) EYVL L 306, 7.12.2000, s. 7. (3) EYVL L 248, 16.9.2002, s. 1. (4) EYVL C 359, 15.12.2001. (5) EYVL L 158, 17.6.2002, s. 62. (6) EYVL L 357, 31.12.2002, s. 72. (7) EYVL L 136, 31.5.1999, s. 15. (8) Tilintarkastustuomioistuimen lausunto 10/2002 komission ehdotuksesta Euroopan yhteisön erillisvirastojen perustamissäädösten muuttamiseksi uuden varainhoitoasetuksen hyväksymisen johdosta (EYVL C 285, 21.11.2002, s. 4). (9) Ks. budjettipääosaston työasiakirja yhteisön hajautettujen erillisvirastojen hallintokuluista ja kustannuslaskennasta.